C 225/8
SK
Úradný vestník Európskej únie
27.6.2023
29.
Na účely riadneho vykonávania úloh v oblasti monitorovania, ktoré mu boli zverené nariadením o úrade OLAF, musí mať výbor prístup k zmysluplným, komplexným, dostatočným a včasným informáciám.
V novom článku 15 ods.
1 nariadenia (EÚ, Euratom) č. 883/2013 (9) sa stanovuje, že výboru by sa mal udeliť prístup ku všetkým informáciám a dokumentom úradu OLAF, ktoré považuje za potrebné na vykonávanie svojich úloh v oblasti monitorovania a dohľadu. 30.
Súčasné pracovné podmienky dohodnuté medzi úradom OLAF a výborom (10) zabezpečujú výboru čiastočný priamy prístup k informáciám súvisiacim s jednotlivými prípadmi dostupnými a zaregistrovanými v systéme správy prípadov úradu OLAF (OCM).
Podľa článku 13 ods.
2 pracovných podmienok musí mať výbor najmä úplný prístup k otvoreným vyšetrovaniam, ktoré trvajú dlhšie ako 12 mesiacov. 31.
V tejto súvislosti výbor ako každý rok dostal od úradu OLAF informácie o vyšetrovaniach trvajúcich viac ako 12 mesiacov.
Aby výbor lepšie pochopil, prečo niektoré vyšetrovania trvajú dlho, zameral svoju pozornosť na vyšetrovania úradu OLAF, ktoré trvajú viac ako 36 mesiacov.
3.2.1.
Správy o vyšetrovaniach trvajúcich dlhšie ako 12 mesiacov, ktoré boli výboru doručené v roku 2022 32.
Ak vyšetrovanie nemožno skončiť do 12 mesiacov po jeho začatí, v článku 7 ods.
8 nariadenia o úrade OLAF (11) sa vyžaduje, aby generálny riaditeľ úradu OLAF podal 12 mesiacov po začatí vyšetrovania a potom každých šesť mesiacov oficiálnu správu.
V tejto správe úrad OLAF uvedie dôvody, prečo vyšetrovanie zostáva otvorené, a v prípade potreby (12) nápravné opatrenia, ktoré sa majú prijať na urýchlenie vyšetrovania, a očakávaný časový rámec na jeho uzavretie. 33.
V roku 2022 dostal výbor od úradu OLAF 751 správ týkajúcich sa 467 prebiehajúcich jednotlivých vyšetrovaní, ktoré trvali viac ako 12 mesiacov.
54,17 % oznámených prípadov trvalo dlhšie ako 24 mesiacov (obrázok 1).
Obrázok 2 znázorňuje sektorové členenie vyšetrovaní úradu OLAF.
Obrázok 1
(9) (10) (11) (12)
V znení nariadenia (EÚ, Euratom) 2020/2223.
Dohoda o pracovných podmienkach medzi úradom OLAF a dozorným výborom úradu OLAF je k dispozícii na adrese https://supervisory-committee-olaf.europa.eu/system/files/2021-10/OLAF%20SC%20WA%20signed.pdf.pdf.
V článku 7 ods.
8 nariadenia č. 883/2013 sa stanovuje: „Ak nemožno vyšetrovania uzavrieť do 12 mesiacov po ich začatí, generálny riaditeľ podá dozornému výboru po uplynutí uvedenej lehoty 12 mesiacov a potom každých šesť mesiacov správu, v ktorej uvádza príslušné dôvody a nápravné opatrenia, ktoré sa plánujú s cieľom urýchliť vyšetrovanie.“
Spojenie „v prípade potreby“ bolo do znenia nariadenia článku 7 ods.
8 nariadenia o úrade OLAF doplnené pozmeňujúcim nariadením (EÚ, Euratom) 2020/2223.